
[bookmark: _Toc231815463]Všeobecné ustanovenia a hodnoty školy
Súkromné gymnázium v Žiline je stredná všeobecnovzdelávacia bilingválna škola, ktorá pripravuje študentov na rôzne formy vysokoškolského štúdia na Slovensku a v zahraničí a zabezpečuje ich rozvoj v oblastiach potrebných pre uplatnenie sa v praxi. Štúdium trvá 5 rokov a končí sa maturitnou skúškou.

Školský poriadok vytvorený v zmysle § 153 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a podľa platnej legislatívy vydáva riaditeľ Súkromného gymnázia v Žiline. Jeho cieľom je upraviť najmä podrobnosti výkonu práv a povinností žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy, podmienky pre zaistenie bezpečnosti a ochrany zdravia žiakov a ich ochrany pred sociálno-patologickými javmi, diskrimináciou, násilím a určuje pravidlá udeľovania výchovných opatrení a pochvál. Hlavným cieľom školského poriadku je vytvorenie optimálnych podmienok pre realizáciu výchovno-vzdelávacieho procesu a zabezpečenie naplnenia princípov a cieľov výchovy podľa § 3 a § 4 zákona 245/2008 Z. z..


Všetci účastníci výchovno-vzdelávacieho procesu dodržiavajú školský poriadok, ktorý zabezpečuje optimálny vnútorný chod školy a bezpečnosť žiakov a zamestnancov školy.

HODNOTY ŠKOLY

SLOBODA A ZODPOVEDNOSŤ

Každý má právo na slobodné rozhodnutie a na autonómne konanie. Každý je zodpovedný za svoje konanie.
Nik nesmie svojím konaním ohrozovať a obmedzovať druhých.

ÚCTA

Úctou k sebe samým a iným vytvárame dobré medziľudské vzťahy.

SPOLUPRÁCA
Vzájomnou spoluprácou všetkých, ktorí sú súčasťou výchovno-vzdelávacieho procesu vytvárame priestor, aby sa žiak v našej škole stal samostatnou, tvorivou, cieľavedomou a kultivovanou osobnosťou.

OTVORENOSŤ

Efektívnou komunikáciou, získavaním spätnej väzby a reagovaním na potreby žiakov a vonkajšieho okolia sa snažíme realizovať stanovené ciele.

SEBAREALIZÁCIA

Vytvárame prostredie, kde každý má právo prejaviť svoju tvorivosť, originalitu a osobnú invenciu.

UZNANIE

Práca každého z nás si zaslúži uznanie.










1. [bookmark: _Toc231815464]Práva a povinnosti

1.1 [bookmark: _Toc231815465]Práva žiakov
Žiak má právo na:
a) vzdelanie,
b) slobodné vyjadrovanie názorov vo všetkých záležitostiach, ktoré sa ho v súvislosti s výchovno-vzdelávacím procesom dotýkajú. Toto právo však musí rešpektovať práva iných. Žiadny prejav nesmie byť vulgárny ani urážlivý a musí byť v súlade s etickými normami. Žiaci v škole nesmú rozširovať petície, volebné letáky a dokumenty, ktoré nesúvisia s činnosťou školy,
c) individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom zákonom,
d) bezplatné zapožičiavanie učebníc a učebných textov na povinné vyučovacie predmety,
e) úctu k jeho vierovyznaniu, svetonázoru, národnostnej a etnickej príslušnosti,
f) poskytovanie poradenstva a služieb spojených s výchovou a vzdelávaním,
g) výchovu a vzdelávanie v bezpečnom a hygienicky vyhovujúcom prostredí,
h) organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny; žiak má právo na odpočinok, preto v čase prázdnin nemôže byť povinne poverený školskými úlohami,
i) úctu k svojej osobe a zabezpečenie ochrany proti fyzickému a psychickému násiliu,
j) slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu ustanovenom školským vzdelávacím programom,
k) účasť na záujmových aktivitách organizovaných v čase mimo vyučovania, prípadne aj organizovať školskú akciu za predpokladu, že táto bude zaradená do plánu činnosti školy,
l) informácie týkajúce sa jeho výchovno-vzdelávacích výsledkov a na odôvodnenie jeho hodnotenia a klasifikácie: na oznámenie výsledku ústneho skúšania okamžite, na oznámenie výsledku písomného skúšania do dvoch týždňov od napísania práce ( t.j.14 dní),
m) individuálne vzdelávanie za podmienok ustanovených zákonom,
n) komisionálne preskúšanie, ak plnoletý žiak, zákonný zástupca žiaka alebo zástupca zariadenia požiada o preskúšanie (t.j.do troch pracovných dní po vydaní vysvedčenia).

















1.2 [bookmark: _Toc231815466]Povinnosti žiakov

Žiak je povinný:
a) neobmedzovať svojím konaním práva ostatných osôb zúčastňujúcich sa výchovy a vzdelávania,
b) dodržiavať školský poriadok a ďalšie vnútorné predpisy školy,
c) pravidelne sa zúčastňovať na výchove a vzdelávaní (vrátane triednických hodín) a riadne sa vzdelávať,
d) konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
e) ctiť si ľudskú dôstojnosť svojich spolužiakov a zamestnancov školy,
dodržiavať pravidlá slušného správania (napr. pozdraviť zamestnancov i návštevníkov školy) a zdržať sa akýchkoľvek intímnych prejavov v budove školy (napr. bozkávanie, objímanie sa a pod.),
f) rešpektovať pokyny zamestnancov školy, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi na vyučovaní sedieť podľa zasadacieho poriadku určeného triednym učiteľom, prípadne vyučujúcim daného predmetu. V odborných učebniach určuje žiakovi miesto príslušný vyučujúci,
g) zaznamenávať všetky dôvody svojej neprítomnosti v škole v žiackom preukaze, alebo v doklade, ktorý určí triedny učiteľ (elektronická žiacka knižka - „ETK“),
h) žiak prichádza na vyučovanie a všetky školské podujatia načas, riadne pripravený, so všetkými učebnými pomôckami, ktoré podľa rozvrhu potrebuje na vyučovanie. Veci, potrebné na hodinu, si žiak pripraví cez prestávku,
i) pred zazvonením každý sedí na svojom mieste a v tichosti očakáva učiteľa,
j) vypnúť, resp. aktivovať letový režim / režim „Nerušiť“ a odložiť mobil počas vyučovacej hodiny na určené miesto v učebni,
k) žiak na vyučovaní sedí slušne, pozorne sleduje učiteľov výklad i odpovede žiakov, svedomito a aktívne pracuje, nenašepkáva, neodpisuje a nevyrušuje,
l) ak chce žiak odpovedať alebo sa vyučujúceho niečo spýtať, hlási sa zdvihnutím ruky,
m) ak sa žiak na vyučovanie nepripravil alebo nemá domácu úlohu, ospravedlní sa vyučujúcemu pred začiatkom hodiny a uvedie dôvod,
n) žiak môže opustiť triedu, ihrisko alebo pracovné miesto len so súhlasom vyučujúceho,
o) žiak udržiava svoje miesto v čistote a poriadku,
p) manipulovať s oknami, žalúziami, svetelnými vypínačmi, zvukovými modulátormi a audiovizuálnymi prístrojmi môžu žiaci len so súhlasom učiteľa. Pri poškodení škodu hradí rodič, resp. zákonný zástupca nezodpovedného žiaka.
q) nie je dovolené vykláňať sa z okien a vyhadzovať von papiere a iné odpadky,
r) do konca príslušného školského roka nahradiť škodu za stratu, zničenie alebo poškodenie učebnice, či iných edukačných publikácií zapožičaných školou.
s) Oslovenie a pozdravy:
· žiak zásadne zdraví všetkých zamestnancov školy (napr. dobrý deň),
· žiak oslovuje všetkých pracovníkov školy, SZŠ iných subjektov v areáli školy pán - pani (napr. pani riaditeľka, pani učiteľka, pani upratovačka a pod.).





1.3 [bookmark: _Toc231815467]Práva zákonných zástupcov

Zákonný zástupca žiaka má právo:
a) žiadať, aby sa v rámci výchovy a vzdelávania v škole poskytovali žiakom informácie a vedomosti objektívne v súlade so súčasným poznaním sveta a v súlade s princípmi a cieľmi výchovy a vzdelávania podľa zákona,
b) oboznámiť sa so školským vzdelávacím programom a školským poriadkom,
c) byť informovaný o výchovno-vzdelávacích výsledkoch svojho dieťaťa a na ochranu týchto informácií pred zverejnením,
d) na poskytnutie poradenských služieb vo výchove a vzdelávaní svojho dieťaťa,
e) zúčastňovať sa výchovy a vzdelávania po predchádzajúcom súhlase riaditeľky školy,
f) vyjadrovať sa k výchovno-vzdelávacej činnosti školy prostredníctvom orgánov školskej samosprávy, voliť a byť volený do rady školy a podieľať sa na jej činnosti,
g) byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.

1.4 [bookmark: _Toc231815468]Povinnosti zákonných zástupcov

Zákonný zástupca žiaka je povinný:
a) vytvoriť pre dieťa podmienky na prípravu, na vzdelávanie v škole a na plnenie školských povinností a zabezpečiť jeho pravidelnú dochádzku na vyučovanie,
b) dodržiavať podmienky výchovno-vzdelávacieho procesu svojho dieťaťa určené školským poriadkom,
c) dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
d) informovať školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
e) nahradiť škodu, ktorú žiak úmyselne spôsobil,
f) poskytovať súčinnosť pri riešení prejavov rizikového správania svojho dieťaťa v škole, ktoré môžu ohroziť bezpečnosť a zdravie,
g) oznámiť škole bez zbytočného odkladu, najneskôr nasledujúci deň, príčinu neprítomnosti žiaka na výchove a vzdelávaní v škole. Za dôvod ospravedlniteľnej neprítomnosti žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť žiaka na súťažiach. 
h) poskytnúť škole na spracovanie v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov nasledovné osobné údaje dieťaťa:
1. meno a priezvisko
2. dátum a miesto narodenia
3. bydlisko
4. rodné číslo
5. štátna príslušnosť
6. národnosť
7. meno a priezvisko, adresu, a telefónny kontakt, po prípadnom rozvode manželstva predložiť kópiu súdneho rozhodnutia o zverení dieťaťa do jeho starostlivosti






2. [bookmark: _Toc231815469]Prevádzka a vnútorný režim školy

2.1 [bookmark: _Toc231815470]Organizácia vyučovania
a) Žiaci prichádzajú na vyučovanie načas, upravení v súlade s hygienickými požiadavkami, prezúvajú sa a odkladajú si veci v priestoroch šatní do skriniek na to určených. Na kultúrne a spoločenské podujatia a maturitné skúšky prichádzajú v spoločenskom oblečení.
b) Budova školy sa pre žiakov otvára o 7:00 hod. Vyučovanie sa začína o 8:00 hod. Žiak je povinný byť v škole najneskôr 10 min. pred prvou vyučovacou hodinou.
Rozpis vyučovacích hodín :
1. hodina 8:00 - 8:45
2. hodina 8:55 - 9:40
3. hodina 9:55 - 10:40
4 .hodina 10:50 - 11:35
5. hodina 12:05 - 12:50
6. hodina 13:00 - 13:45
7. hodina 13:50 - 14:35
c) Dopoludňajšie vyučovanie končí 7. vyučovacou hodinou. Po nej sa v budove školy môžu zdržiavať žiaci, ktorí majú popoludňajšie vyučovanie alebo sa venujú záujmovej a krúžkovej činnosti, a to iba v prítomnosti pedagogického dozoru. Ak vyučovanie žiakov tej istej triedy pokračuje aj popoludní, medzi dopoludňajším vyučovaním a popoludňajším vyučovaním je prestávka 30 minút. Vyučovanie neplnoletého žiaka v priebehu 24 hodín trvá najviac 8 hodín. Vyučovanie plnoletého žiaka v priebehu 24 hodín trvá najviac 12 hodín.
d) Akékoľvek zmeny vo vyučovaní predmetov a ich časového rozvrhu sú v kompetencii riaditeľa školy, ktorý na základe žiadosti rodičov alebo plnoletých žiakov zváži.
e) Ak sa počas vyučovania žiaci sťahujú do odbornej učebne alebo inej triedy, robia to cez prestávku (a nie až po zazvonení na ďalšiu hodinu).
f) O 8:00 hod. sa budova školy zatvára. Žiaci, ktorí sa oneskoria, alebo žiaci, ktorí prichádzajú do školy počas vyučovania z iných dôvodov, sa zapíšu na vrátnici do dochádzkovej knihy.
g) Na vyučovanie povinne voliteľného predmetu a nepovinného predmetu sa žiak prihlasuje na začiatku roka a jeho účasť na ňom je povinná po celý školský rok. Žiak počas školského roka nemôže svojvoľne meniť predmet ani vyučujúceho.
h) Zákonný zástupca žiaka alebo plnoletý žiak je povinný požiadať riaditeľku	školy o oslobodenie žiaka z hodín telesnej a športovej výchovy, ak má vážne  zdravotné problémy. Riaditeľ školy rozhodne o oslobodení žiaka z hodín telesnej a športovej výchovy na základe návrhu lekára a žiadosti zákonného zástupcu do 15.9. otvoreného nového školského roka. V prípade, že tak zákonný zástupca žiaka neurobí a žiak sa nezúčastňuje na hodinách telesnej a športovej výchovy bez vedomia učiteľa telesnej a športovej výchovy, po skončení klasifikačného obdobia ho učiteľ neklasifikuje.
i) Žiaci úplne oslobodení a žiaci čiastočne oslobodení z hodín telesnej a športovej výchovy budú navštevovať hodiny telesnej a športovej výchovy podľa rozvrhu jednotlivých tried a ich prípadnú absenciu budú vyučujúci telesnej a športovej výchovy evidovať v triednych knihách podľa účasti na vyučovaní. Oslobodení žiaci z hodín telesnej a športovej výchovy sa zúčastňujú hodín telesnej a športovej výchovy ak táto hodina je v ich rozvrhu hodín prvá, respektíve posledná v danom vyučovacom dni.
j) Exkurzie sú súčasťou výchovy a vzdelávania žiakov. Za ich úroveň zodpovedajú vyučujúci, ktorých učebný predmet najviac súvisí s obsahom exkurzie. Na školských exkurziách, zájazdoch, výletoch a vychádzkach sa žiak riadi pokynmi pedagogického dozoru. Bez jeho vedomia sa nevzďaľuje od ostatných žiakov alebo z určeného miesta.

k) Školské výlety sa môžu organizovať jedenkrát v školskom roku a to v termíne po 20. júni príslušného školského roku.
l) Žiaci sú povinní počas laboratórnych cvičení používať plášte a iné ochranné prostriedky, ktoré z hľadiska bezpečnosti a ochrany zdravia žiakov určí vyučujúci. Laboratórne práce a praktické cvičenia sú spravidla dvojhodinové. V čase prestávky žiaci pokusy neprerušujú, ak je to z hľadiska kontinuity práce nevyhnutné.
m) V škole je zavedené povinné prezúvanie. Prezuvky musia byť čisté a zdravotne vyhovujúce. Po príchode do školy sa žiak prezuje a topánky uloží do šatne – svojej skrinky. Prezúvanie žiakov kontroluje p. vrátnička , triedny učiteľ, učiteľ, ktorý vykonáva dozor, alebo učiteľ, ktorý je na vyučovacej hodine. Neprezutého žiaka má právo poslať prezuť sa, ak to žiak nerešpektuje učiteľ mu udelí zápis o porušení školského poriadku do EŽK.
n) Žiak môže do školy nosiť discman, MP3 prehrávač a pod. iba za predpokladu, že ich má počas vyučovacích hodín vypnuté. V prípade porušenia tohto zákazu učiteľ zapíše uvedenú skutočnosť do EŽK.
Žiak môže do školy nosiť mobilný/mobilné telefón/y, ktorý/é je povinný pred každou vyučovacou hodinou odložiť na v triede určené miesto s vypnutým zvonením. V prípade porušenia tohto zákazu učiteľ zapíše uvedenú skutočnosť do EŽK. Počas prestávok môže žiak mobilný telefón používať.
o) Po preukázaní plagiátorstva sa žiakovi udelia 3 zápisy spolu so známkou nedostatočný za danú prácu.

2.2 [bookmark: _Toc231815471]Neprítomnosť na vyučovaní – pravidlá pre ospravedlnenie vyučovacích hodín

Ak je vopred známy dôvod neúčasti žiaka na vyučovaní, zákonný zástupca požiada o uvoľnenie z vyučovania v dostatočnom predstihu:
· Na 1-2 hodiny požiada zákonný zástupca žiaka triedneho učiteľa najneskôr v deň neprítomnosti.
· Na viac hodín alebo na 1 až 2 dni triedneho učiteľa požiada zákonný zástupca najneskôr deň pred neprítomnosťou žiaka písomne v žiackom preukaze alebo EŽK.
· Na viac ako 2 dni o uvoľnenie písomne požiada zákonný zástupca žiaka, alebo plnoletý žiak riaditeľku školy prostredníctvom svojho triedneho učiteľa najneskôr 3 dni pred neprítomnosťou žiaka písomne samostatnou žiadosťou. Riaditeľka školy rozhodne o uvoľnení žiaka po konzultácii s triednym učiteľom.
· Do žiackeho preukazu triedny učiteľ alebo riaditeľ zapíše súhlas s uvoľnením žiaka z vyučovania.
· Pokiaľ triedny učiteľ alebo riaditeľka školy nedajú súhlas s uvoľnením žiaka, bude sa prípadná neúčasť na vyučovaní posudzovať ako porušenie školského poriadku a vzniknutá absencia bude evidovaná ako neospravedlnená.

2.2.1 [bookmark: _Toc231815472]Ospravedlňovanie neúčasti na vyučovaní z nepredvídateľných dôvodov 

a) Školský zákon upravuje dva režimy - prísnejší režim a miernejší režim, v rámci ktorých je naša škola povinná ospravedlniť neprítomnosť žiaka, ktorá vznikla z dôvodu ochorenia na základe potvrdenia od lekára (pod ochorením sa rozumie nielen choroba (napr. chrípka), ale aj úraz alebo alergická reakcia.; 

Prísnejší režim v SŠ 

Lekárske potvrdenie sa vyžaduje, ak neprítomnosť žiaka z dôvodu ochorenia trvá: 
· viac ako 5 po sebe nasledujúcich vyučovacích dní (po sebe nasledujúcich pracovných dní, v ktorých mal žiak dochádzať do školy; napr. ak žiak chýba štvrtok, piatok, pondelok, utorok, streda = spĺňa podmienku 5 po sebe nasledujúcich vyučovacích dní), alebo 
· počas polroka školského roka viac ako trojnásobok týždenného počtu vyučovacích hodín určených v príslušnom učebnom pláne školského vzdelávacieho programu. 

 Ak nastane aspoň jedna z vyššie uvedených možností, vyžaduje sa ospravedlnenie vymeškaných vyučovacích hodín, ktoré prevyšujú uvedené hodnoty, lekárskym potvrdením. 


Miernejší režim v SŠ 

Lekárske potvrdenie školský zákon vyžaduje, ak neprítomnosť žiaka trvá:
· viac ako 5 po sebe nasledujúcich vyučovacích dní (napr.: žiak chýba od pondelka do štvrtka nasledujúceho týždňa), 
· počas kalendárneho mesiaca viac ako dvojnásobok týždenného počtu vyučovacích hodín určených v príslušnom učebnom pláne školského vzdelávacieho programu alebo 
· počas dvoch po sebe nasledujúcich kalendárnych mesiacov viac ako trojnásobok týždenného počtu vyučovacích hodín určených v príslušnom učebnom pláne školského vzdelávacieho programu. 

Ak nastane aspoň jedna z vyššie uvedených možností vyžaduje sa ospravedlnenie vymeškaných vyučovacích hodín, ktoré prevyšujú uvedené hodnoty, na základe lekárskeho potvrdenia. 

Pri uplatňovaní jednotlivých režimov riaditeľka školy vychádza z tzv. referenčnej hodnoty (priemerný počet vymeškaných vyučovacích hodín na žiaka školy za školský rok), ktorú ministerstvo školstva zverejňuje na svojom webovom sídle. 

 Riaditeľka školy môže určiť miernejší režim ospravedlňovania na príslušný školský rok, ak stredná škola v predchádzajúcom školskom roku nepresiahla referenčnú hodnotu.

b) Vo výnimočných a osobitne odôvodnených prípadoch škola môže vyžadovať lekárske potvrdenie o chorobe alebo iný doklad potvrdzujúci odôvodnenosť neprítomnosti, najmä pri opakovanej neprítomnosti.
c) Vo výnimočnom a osobitne odôvodnenom prípade môže škola vyžadovať lekárske potvrdenie o chorobe aj ak ide o neprítomnosť z dôvodu ochorenia v trvaní menej ako 5 po sebe nasledujúcich vyučovacích dní. 
d) Medzi výnimočné a osobitne odôvodnené prípady, kedy škola môže vyžadovať potvrdenie od lekára v prípade akejkoľvek neprítomnosti z dôvodu ochorenia, teda aj neprítomnosť, ktorá nepresahuje ustanovený počet vyučovacích dní podľa § 144 ods. 11 a 12 školského zákona, patria najmä opakovaná neprítomnosť žiaka a okolnosti nasvedčujúce tomu, že ochorenie žiaka je účelový dôvod na ospravedlnenie jeho neprítomnosti.
e) Ak sa žiak nezúčastní na vyučovaní z dôvodu nepredvídaných príčin, zákonný zástupca žiaka bez zbytočného odkladu, najneskôr nasledujúci pracovný deň, oznámi dôvod neprítomnosti osobne alebo telefonicky triednemu učiteľovi. V prípade, že zákonný zástupca neoznámi dôvody absencie triedny učiteľ sa telefonicky skontaktuje v nasledujúci deň neprítomnosti so zákonným zástupcom žiaka alebo si vyžiada písomné oznámenie o udaní dôvodu neprítomnosti.
f) Triedny učiteľ ospravedlní neprítomnosť žiaka len na základe ospravedlnenia zapísaného v žiackom preukaze, ktoré musí byť podpísané zákonným zástupcom, alebo inou povolanou osobou, napr. lekárom vždy, ak ide o neprítomnosť dlhšiu ako 2 dni. Ospravedlnenie neprítomnosti je žiak povinný predložiť do 2 dní po nástupe do školy po predchádzajúcej absencii. Ak žiak tak neučiní, triedny učiteľ mu tieto hodiny neospravedlní. Neprítomnosť na vyučovaní nemusí byť ospravedlnená, ak triedny učiteľ neuzná dôvody alebo spôsob ospravedlnenia.
g) V prípade dlhodobej neprítomnosti žiaka na vyučovaní bez udania dôvodu a ospravedlnenia sa postupuje v zmysle platnej legislatívy.
h) Počet 15 hodín neospravedlnenej neúčasti žiaka na vyučovaní v jednom mesiaci sa považuje za zanedbávanie plnenia povinnej školskej dochádzky pre účely zastavenia prídavku na dieťa zákonnému zástupcovi a počet 60 hodín neospravedlnenej neúčasti žiaka na vyučovaní sa považuje za zanedbávanie plnenia školskej dochádzky pre účely podnetu na začatie priestupkového konania v zmysle platnej legislatívy.
i) Vedenie školy môže vyzvať triednych učiteľov, aby predložili preukazy žiakov na skontrolovanie oprávnenosti ospravedlnenia zameškaných hodín.
j) Akékoľvek falšovanie dochádzky v žiackom preukaze (prepisovanie, dodatočné záznamy, vytrhávanie strán, 
k) 

l) poškodzovanie) a falšovanie iných úradných dokladov je klasifikované ako hrubé porušenie školského poriadku.
m) Riaditeľ školy môže uvoľniť žiakov na rôzne súťaže, olympiády a inú reprezentáciu školy. V takomto prípade triedny učiteľ žiakovi nezapočítava zameškané hodiny do triednej knihy. Okrem účasti na rôznych súťažiach môže riaditeľ školy uvoľniť študentov z dôvodu prípravy na tieto súťaže. Ide o predmetové olympiády, SOČ, ZENIT, MUN a pod. Na prípravu na krajské kolo súťaže dostane študent spravidla 1 deň a na celoslovenské kolo 2 dni voľna, ak o ne požiada.
n) Neprítomnosť žiačky pre tehotenstvo a materstvo sa ospravedlňuje rovnako ako pre chorobu.
o) Žiaci, ktorí sa prihlásia na vodičský kurz ho absolvujú v čase mimo vyučovania. Ospravedlnená bude len absencia v deň
           konania záverečných skúšok.
n) Dva neskoré príchody na vyučovanie, triedny učiteľ zapíše do TK ako jednu neospravedlnenú hodinu.
o) Žiak, ktorý je ospravedlnený od cvičenia na hodine telesnej a športovej výchovy lekárom alebo rodičom písomne v žiackom preukaze, je povinný sa hodiny telesnej a športovej výchovy zúčastniť.
p) Za neospravedlnenú absenciu triedny učiteľ navrhuje niektoré z výchovných opatrení a žiak môže byť hodnotený zníženou známkou zo správania. Na základe počtu neospravedlnených hodín ide o nasledujúce výchovné opatrenia alebo zníženú známku zo správania:
· 1 - 2 hodín - napomenutie triednym učiteľom
· 3 - 4 hodín - pokarhanie triednym učiteľom
· 5 - 9 hodín - pokarhanie riaditeľom školy
· 10 - 14 hodín - znížená známka zo správania na 2.stupeň
· 15 - 21 hodín - znížená známka zo správania na 3.stupeň
· 22 a viac hodín - rieši pedagogická rada návrhom na podmienečné vylúčenie alebo vylúčenie zo školy a súčasne zníženie známky zo správania na 4 stupeň.
· 1 neospravedlnená hodina je ekvivalent jednému zápisu.

2.3 [bookmark: _Toc231815473]Hodnotenie a klasifikácia

a) Pri hodnotení a klasifikácii sa postupuje v zmysle Zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (§ 55 zákona 245/2008 Z. z.) a Metodického pokynu č. 21/2011na hodnotenie a klasifikáciu žiakov stredných škôl.
b) Ak žiak vymešká z niektorého predmetu (okrem predmetov: Sociálna komunikácia, Projektová činnosť, Náboženská výchova, Etická výchova) 30 % a viac z plánovaných hodín = nesplnil podmienky klasifikácie za klasifikačné obdobie, bude na návrh vyučujúceho klasifikovaný na základe vykonania komisionálnej skúšky v náhradnom termíne.

1) Ak nemožno žiaka vyskúšať a hodnotiť v riadnom termíne v prvom polroku, riaditeľ školy určí na jeho vyskúšanie a hodnotenie náhradný termín, a to spravidla tak, aby sa hodnotenie za prvý polrok mohlo uskutočniť najneskôr do dvoch mesiacov po skončení prvého polroka.
2) Ak nemožno žiaka vyskúšať a hodnotiť v riadnom termíne v druhom polroku, riaditeľ školy určí na jeho vyskúšanie a hodnotenie náhradný termín tak, aby sa hodnotenie za druhý polrok mohlo vykonať spravidla v mesiaci august. Pri vyskúšaní a hodnotení v náhradnom termíne sa postupuje ako pri vyskúšaní a hodnotení v riadnom termíne.
3) Žiak, ktorý na konci druhého polroka neprospel najviac z dvoch vyučovacích predmetov, môže na základe rozhodnutia školy vykonať z týchto predmetov komisionálnu skúšku.
4) Komisionálnu skúšku môže vykonať aj žiak, ktorý na konci prvého polroka neprospel najviac z dvoch 

5) vyučovacích predmetov, ktoré sa vyučujú len v prvom polroku.
6) Termín komisionálnej skúšky určí riaditeľ školy tak, aby sa táto skúška podľa
a) odseku 3 vykonala do 31. augusta; žiakovi, ktorý zo závažných dôvodov nemôže prísť vykonať túto skúšku v určenom termíne, možno určiť náhradný termín na jej vykonanie do 10. septembra,
b) odseku 4 vykonala do 20. júna.
7) Žiak, ktorý sa bez závažných dôvodov nezúčastní komisionálnej skúšky, z vyučovacieho predmetu neprospel.

c) Pri hodnotení a klasifikácii správania žiaka sa zohľadňuje plnenie ustanovení školského poriadku a dodržiavanie stanovených pravidiel správania, ľudských práv a práv dieťaťa, dodržiavanie mravných zásad správania v škole a na verejnosti počas aktivít súvisiacich so štúdiom na strednej škole. Pri klasifikácii správania sa v jednotlivých prípadoch prihliada na zdravotný stav žiaka.
.
· Stupňom 1 – veľmi dobré sa žiak klasifikuje, ak dodržiava ustanovenia školského poriadku a riadi sa ním. Dodržiava morálne zásady a pravidlá spolunažívania v kolektíve a vo vzťahu k učiteľom. Ojedinele sa môže dopustiť menej závažných previnení.
· Stupňom 2 – uspokojivé sa žiak klasifikuje, ak jeho správanie je v súlade s ustanoveniami školského poriadku,
· morálnymi zásadami a pravidlami spolunažívania vzhľadom k spolužiakom a učiteľom. Žiak sa dopustí závažnejšieho priestupku alebo sa opakovane dopúšťa menej závažných priestupkov voči ustanoveniu školského poriadku.
· Stupňom 3 – menej uspokojivé sa žiak klasifikuje, ak sa dopustí závažného priestupku voči školskému poriadku alebo sa aj po udelení druhého stupňa klasifikácie správania dopúšťa závažnejších priestupkov voči morálnym zásadám a pravidlám spolunažívania, porušuje ľudské práva spolužiakov alebo pedagogických zamestnancov.
· Stupňom 4 – neuspokojivé sa žiak klasifikuje, ak jeho správanie je v rozpore s právnymi a etickými normami spoločnosti, výrazne porušuje ľudské práva spolužiakov, pedagogických zamestnancov alebo ďalších osôb. Dopustí sa závažných previnení, ktorými vážne ohrozuje výchovu ostatných žiakov. Zámerne narúša činnosť žiackeho kolektívu. Klasifikácia správania žiaka sa zaznamenáva do katalógového listu žiaka s odôvodnením.

d) Komisionálne skúšky  

(1) Žiak sa hodnotí podľa výsledkov komisionálnej skúšky, ak
a) vykonáva rozdielovú skúšku v strednej škole,
b) požiada o preskúšanie zákonný zástupca, zástupca zariadenia alebo plnoletý žiak,
c) podá vyučujúci pedagogický zamestnanec alebo riaditeľ školy podnet na preskúšanie žiaka a žiaka nebolo možné hodnotiť v riadnom termíne ani v náhradnom termíne,
d) neprospel z vyučovacieho predmetu,
e) študuje podľa individuálneho učebného plánu v strednej škole,
f) plní školskú dochádzku osobitným spôsobom.
(2) Stupnica hodnotenia, v každom predmete okrem anglického jazyka:  
100% - 90%= výborný
89% - 75%= chválitebný
74% - 61 %= dobrý

60% - 45%= dostatočný
 44% - 0%= nedostatočný

V predmete anglický jazyk je stupnica nasledovná: 
100 % - 90%  = výborný
 89% - 80% = chválitebný
 79% -70% = dobrý
 69%-60% = dostatočný
 59%-0 % = nedostatočný

(3) Počet známok, ktoré musí žiak získať za jedno klasifikačné obdobie v závislosti od hodinových dotácii: 

Humanitné predmety
(OBN, EKO, DEJ, UKL, ETV, NBV, SLK) 

Minimálny počet známok, ktoré musí žiak získať za jedno klasifikačné obdobie v závislosti od hodinových dotácii:
OBN - 1 H/T – 2 testy s váhou 2x + 1 ústne skúšanie + 1x prezentácia alebo samostatná úloha s váhou 2x = 4 známky za polrok
SLK – 1 H/T – 2 písomné práce, 1 ústne skúšanie = 3 známky za polrok
EKO, OBN, UKL, DEJ, TSV,UKL – 2 H/T – 3 testy s váhou 2x + 1 ústne skúšanie + 1x prezentácia alebo samostatná úloha s váhou 2x = 5 známok za polrok
DEJ– 4 H/T – 5 testov s váhou 2x + 2x ústne skúšanie + 1x prezentácia alebo samostatná úloha s váhou 2x = 8 známok za polrok
EKO, OBN, DEJ – 5 H/T – 5 testov s váhou 2x + 2x ústne skúšanie + 2x prezentácia alebo samostatná úloha s váhou 2x = 9 známok za polrok


Jazyky:

SJL – 4 H/T 8 známok za polrok: 4 malé testy s váhou 2x + 1 slohová práca s váhou 2x + 3 iné: písomné interpretácie textov, projekty a tvorivé aktivity, priebežná ústna komunikácia, ústna odpoveď 

ANJ 10 H/T 11 známok za polrok: 7 malých testov s váhou 2x + 1 slohová práca s váhou 2x +3 ústne odpovede s váhou 1x,  alebo 2 ústne odpovede + 1 projekt/prezentácia s váhou 1x

ANJ 5 H/T 9 známok za polrok: 5 malých testov s váhou 2x + 1 slohová práca s váhou 2x + 3 ústne odpovede  s váhou 1x,   alebo 2 ústne odpovede +  1 projekt/prezentácia s váhou 1x

ANJ 6 H/TV 1.polrok 9 známok: 5 malých testov s váhou 2x + 1 slohová práca s váhou 2x + 3 ústne odpovede s váhou 1x, alebo 2 ústne odpovede +  projekt/prezentácia s váhou 1x
2.polrok 9 známok: 3 malé testy s váhou 2x + 1 slohová práca s váhou 2x + 2 ústne odpovede s váhou 2x + 3 ústne odpovede +  projekt/prezentácia s váhou 1x

NEJ a SJA 2 H/T 5 známok za polrok: 2 malé testy s váhou 2x + 2 ústne odpovede s váhou 2x +  1  iné skúšanie s váhou 1x

NEJ a SJA 3 H/T 6 známok za polrok: 2 malé testy s váhou 2x + 2 ústne odpovede s váhou 2x + 2  iné skúšania s váhou 1x

NEJ a SJA 4H/T 7 známok za polrok: 3 malé testy s váhou 2x + 2 ústne odpovede s váhou 2x + 2 iné skúšania s váhou 1x

Prírodovedné predmety: 
(CHE, FYZ, GEG,BIO, MAT, INF)

Minimálny počet známok, ktoré musí žiak získať za jedno klasifikačné obdobie v závislosti od hodinových dotácii:

CHE, FYZ, GEG – 1 H/T – 2 testy s váhou 2x + 1 ústne skúšanie + 1 skupinový projekt s prezentáciou váhou 2x = 4 známky za polrok.

INF – 1 H/T  – 3 testy s váhou 2x + 1 ústne skúšanie s váhou 2x = 4 známky za polrok.

CHE, FYZ, GEG, INF, MAT – 2 H/T – 4 testy s váhou 2x + 1 ústne skúšanie alebo 1 skupinový projekt s prezentáciou s váhou 2x = 5 známok za polrok.

FYZ, GEG, BIO – 3 H/T  – 5 testov s váhou 2x + 1 ústne skúšanie alebo samostatná práca s váhou 2x = 6 známok za polrok.

GEG – 4 H/T  – 5 testov s váhou 2x + 2 ústne skúšania s váhou 2x + 1 samostatná práca s váhou 2x = 8 známok za polrok.

MAT – 4 H/T  – 5 testov s váhou 2x + 3 ústne skúšania s váhou 2x = 8 známok za polrok.

CHE a BIO – 4 H/T  – 4 testy s váhou 2x + 3 ústne skúšania s váhou 2x + 1 samostatná práca alebo skupinový projekt s váhou 2x = 8 známok za polrok.

GEG a MAT – 5 – 6  H/T  – 6 testov s váhou 2x + 3 ústne skúšania s váhou 2x = 9 známok za polrok.

CHE a BIO – 5 – 6 H/T  – 5 testov s váhou 2x + 3 ústne skúšania s váhou 2x + 1 samostatná práca alebo skupinový projekt s váhou 2x = 9 známok za polrok.

2.4 [bookmark: _Toc231815474]Prerušenie štúdia a štúdium v zahraničí (podľa § 34 - § 39 zákona 245/2008 Z. z.)

1. V priebehu štúdia na strednej škole sa umožňuje žiakom:
a) prerušenie štúdia,
b) zmena študijného odboru,
c) prestup na inú strednú školu,
d) preradenia do základnej školy,
e) opakovanie ročníka,
f) postup do vyššieho ročníka strednej školy,
g) zanechanie štúdia,
h) štúdium podľa individuálneho učebného plánu,
i) štúdium na zahraničnej škole obdobného typu.

2. Riaditeľ školy môže po prerokovaní v pedagogickej rade a po porovnaní učebných plánov povoliť žiakovi absolvovať časť štúdia na obdobnej škole v zahraničí. Štúdium v zahraničí môže povoliť aj opakovane, ale vždy len po úspešnom ukončení ročníka. V prípade potreby uloží žiakovi povinnosť vykonať rozdielové skúšky zo všetkých predmetov, ktoré sú v učebnom pláne Súkromného gymnázia pre daný ročník a neboli žiakom absolvované na zahraničnej škole.
3. Podľa § 34 ods.1 zákona 245/2008 Z. z. riaditeľ školy môže povoliť prerušenie štúdia žiakovi, ktorý splnil povinnú školskú dochádzku, na žiadosť jeho zákonného zástupcu, ak ide o plnoletého žiaka, na jeho žiadosť, najviac na tri roky; riaditeľ školy je povinný na základe žiadosti žiačky alebo jej zákonného zástupcu prerušiť štúdium pre tehotenstvo a materstvo alebo jej povoliť štúdium podľa individuálneho učebného plánu.

4. Riaditeľ školy môže žiakovi/žiačke školy povoliť individuálny učebný plán na základe písomnej žiadosti zákonného zástupcu alebo plnoletého žiaka, ktorá bude podaná riaditeľovi školy: v prvom polroku do 15.9. a v druhom polroku do 15.2. V mimoriadnych či inak objektívne podložených prípadoch je možné žiadosť podať kedykoľvek počas školského roka.


2.5 [bookmark: _Toc231815475]Dištančné vzdelávanie
a) Každý žiak má právo aj počas mimoriadneho prerušenia školského vyučovania na vzdelávanie. Dennú formu štúdia možno uskutočňovať ako dištančnú. Dištančné vzdelávania je diaľkové vzdelávanie prostredníctvom korešpondencie, telekomunikačných médií a iných prostriedkov, pri ktorých spravidla nedochádza k priamym kontaktom medzi pedagogickým zamestnancom a samostatne študujúcim žiakom.
b) Každý žiak má právo na spravodlivé hodnotenie rešpektujúc jeho individuálne charakteristiky a podmienky na domácu prípravu počas dištančného vzdelávania.
c) Každý žiak je povinný v čase prerušenia vyučovania na školách bezodkladne sa aktívne zapojiť do dištančného vzdelávania, ktoré škola v určenom čase poskytuje. Riadi sa rozvrhom stanoveným školou, ktorý je pre žiaka záväzný.
d) Žiak je povinný priebežne sledovať informácie a úlohy zasielané učiteľmi prostredníctvom nasledujúcich foriem:
(1) prostredníctvom edukačného portálu EduPage,
(2) prostredníctvom vopred dohodnutej platformy (napr. Google meet, Google classroom),
(3) prostredníctvom e-mailovej komunikácie (využívanie oficiálne pridelených e-mailových adries učiteľov a žiakov).
e) Žiak je povinný v stanovenom termíne zasielať vypracované úlohy zadané učiteľmi prostredníctvom nasledujúcich vopred dohodnutých komunikačných foriem:
(1) prostredníctvom edukačného portálu EduPage,
(2) prostredníctvom vopred dohodnutej platformy (napr. Google meet, Google classroom, Planéta vedomostí, ...),
(3) prostredníctvom e-mailovej komunikácie (využívanie oficiálne pridelených e-mailových adries učiteľov a žiakov).
f) V prípade, že má žiak objektívne dôvody (chýbajúci PC, softvér, 1 PC v domácnosti pre viac detí, chýbajúci internet a pod), pre ktoré sa nemôže zapojiť do dištančného vzdelávania, bezodkladne informuje o tejto skutočnosti triedneho učiteľa.
g) Povinnosťou žiaka je poskytnúť vyučujúcim spätnú väzbu na výslednú známku z každého vyučovacieho predmetu, z ktorého bol žiak v daný školský polrok klasifikovaný. V prípade, že žiak spätnú väzbu do stanoveného termínu neposkytne, škola bude vnímať nečinnosť žiaka ako súhlas s klasifikáciou.
h) Žiak je povinný správať sa aj v čase dištančného vzdelávania v súlade s etickými normami:
(1) správať sa čestne a zodpovedne;
(2) plniť svoje povinnosti načas a dôsledne;
(3) nevydávať odkopírované, odpísané úlohy za svoju prácu;
(4) nezavádzať a neklamať učiteľa;
(5) neposkytovať riešenia domácich úloh, testov, písomných prác komukoľvek inému;

(6) nezapájať sa do iných činností, ktoré by znamenali nekalé zlepšenie jeho výsledkov alebo nečestne by zlepšili výsledky iných.
i) Žiak má zakázané počas dištančného (online) vzdelávania používať inú mediálnu techniku okrem tej, ktorú využíva na spojenie sa s učiteľom.

2.6 [bookmark: _Toc231815476]Školský parlament
Školský parlament je samosprávny orgán školy, ktorý vyjadruje a presadzuje záujmy žiakov v oblasti výchovy a vzdelávania. Školský parlament reprezentuje žiakov a zastupuje ich záujmy vo vzťahu k riaditeľovi. 

2.7 [bookmark: _Toc231815477]Povinnosti týždenníkov
a) Na každý týždeň určuje triedny učiteľ dvoch týždenníkov.
b) Pred vyučovaním týždenníci skontrolujú, či je v učebni krieda, špongia a či je čistá tabuľa.
c) Počas vyučovania sa starajú o čistotu tabule a vetrajú triedu, pomáhajú učiteľom pri zabezpečovaní učebných pomôcok na vyučovaciu hodinu.
d) Po príchode učiteľa do triedy na vyučovaciu hodinu mu nahlásia mená neprítomných žiakov.
e) Ak sa učiteľ nedostaví na vyučovaciu hodinu do l5 minút od začiatku hodiny, hlásia to riaditeľovi školy alebo jeho zástupcom.
f) Pred odchodom z učebne po skončení vyučovania zodpovedajú za čistotu a poriadok v triede, odchádzajú z triedy poslední.

2.8 [bookmark: _Toc231815478]Ochrana majetku žiaka
a) Žiak si môže prostredníctvom školy poistiť svoje veci. Poškodené a odcudzené veci môžu byť uhradené len prostredníctvom poisťovne podľa zmluvného dojednania.
b) Žiak nenosí do školy veci, ktoré nesúvisia s vyučovaním, väčšie sumy peňazí a cenné predmety. Za stratu týchto vecí sa neposkytuje náhrada ani v rámci poistného.
c) Odcudzenie vecí žiak nahlási ihneď triednemu učiteľovi, v prípade jeho neprítomnosti riaditeľovi školy. Vlastníctvo odcudzenej veci je povinný dokázať.
d) Nájdené osobné veci žiakov budú uschované na sekretariáte riaditeľa školy.

2.9 [bookmark: _Toc231815479]Podmienky nakladania s majetkom školy
a)  Žiak je povinný šetriť školské zariadenie, šetrne narábať s energiou, vodou a s učebnými pomôckami. Ak svojou nedbanlivosťou alebo úmyselne spôsobí vecnú škodu škole, spolužiakom, zamestnancom školy alebo iným osobám v škole, musí ju odstrániť alebo nahradiť.
b) Všetky učebnice, ktoré žiak dostáva každoročne bezplatne, je povinný chrániť pred poškodením a na konci školského roka vrátiť. Škodu vzniknutú poškodením alebo nevrátením zapožičaných učebníc je žiak povinný nahradiť zakúpením novej učebnice alebo finančnou náhradou..
c) Zistené havárie a poškodenia majetku žiak hlásia školníkovi alebo triednemu učiteľovi.

3. [bookmark: _Toc231815480]Bezpečnosť a ochrana zdravia
a) Žiaci sú povinní dodržiavať predpisy a pokyny školy o bezpečnosti a ochrane zdravia a požiarnej ochrane, s ktorými boli oboznámení preukázateľným spôsobom na začiatku školského roka a pred konaním aktivít organizovaných mimo budovy školy.

b) Počas vyučovania, prestávok a voľných vyučovacích hodín žiak nemôže svojvoľne opustiť areál školy! Areál 

c) školy môže žiak opustiť len so súhlasom triedneho učiteľa, ktorý môže získať na základe písomnej žiadosti zákonného zástupcu, resp. žiadosti samotného plnoletého žiaka. Ak táto žiadosť nie je triednym učiteľom odobrená, žiak môže opustiť školský areál až po skončení vyučovania.
d) V záujme ochrany zdravia a bezpečnosti žiakov je zabezpečený pedagogický dozor počas celého vyučovania i počas školských akcií.
e) Žiaci, ktorí sa stravujú v školskej jedálni sa riadia pokynmi pedagogického dozoru a správajú sa slušne voči personálu jedálne.
f) Žiakom je v celom areáli školy a pri činnostiach organizovaných školou zakázané fajčiť a požívať alkohol, prípadne iné škodlivé a návykové látky. Do školy a na školské akcie nie je dovolené nosiť predmety a látky zdraviu a životu nebezpečné.
g) V záujme ochrany zdravia a života je žiak povinný nahlásiť prítomnosť návykových látok v škole a mená osôb pod ich vplyvom. Zistené prípady bude škola riešiť s rodičmi, prípadne odborníkmi z oblasti zdravotníctva a s policajným zborom.
h) Úrazy žiakov sa riadne evidujú a registrujú poverenou osobou – technikom BOZP školy. Žiaci sú povinní hlásiť neodkladne každý úraz alebo nebezpečnú udalosť a ublíženie na zdraví, ku ktorému došlo počas vyučovania a mimoškolských aktivít organizovaných školou dozor konajúcemu učiteľovi alebo triednemu učiteľovi. Ak to žiakovi zdravotný stav nedovoľuje, urobí to jeho spolužiak. O každom úraze spisuje záznam technik BOZP školy spolu s dozor konajúcim učiteľom alebo triednym učiteľom, ku ktorému sa vyjadruje a podpisuje ho zákonný zástupca žiaka.
i) Každý žiak má právo odmietnuť úlohu alebo prácu, ktorá by ohrozovala zdravie a bezpečnosť jeho alebo inej osoby.
j) Žiak má ochraňovať a zveľaďovať všetky pozitívne hodnoty v škole a zároveň musí byť chránený školou od zastrašovania, vydierania, šikanovania a iných foriem násilia. Žiaci preto nesmú byť ľahostajní k akejkoľvek forme psychického a fyzického šikanovania a ponižovania seba alebo svojich spolužiakov. Pri zistení prejavov takéhoto správania bezodkladne prípad oznámia triednemu učiteľovi, výchovnému poradcovi alebo koordinátorovi prevencie. Všetky prejavy takéhoto negatívneho správania budú oznamované rodičom, prípadne policajnému zboru a prísne trestané.
k) Školské lekárničky sú uložené v kancelárii asistentky riaditeľky školy a v kabinete telesnej výchovy.
l) Žiakom školy je prísne zakázané:
a) nosiť do priestorov školy a užívať všetky formy tabakových výrobkov (šnupací, žuvací, ... tabak)
b) fajčiť (cigarety a elektronické cigarety) a užívať alkoholické nápoje v priestoroch školy, v jej areáli, na priľahlých mestských chodníkoch pred areálom školy a na podujatiach organizovaných školou,
c) ak žiak fajčí v areáli školy, každý učiteľ udelí zápis do EŽK,
d) nosiť, prechovávať a užívať nelegálne drogy a iné omamné látky. Taktiež sa zakazuje vstup do budovy školy pod vplyvom týchto látok,
e) obstarávať si veci nedovoleným spôsobom v budove školy alebo mimo nej,
f) manipulovať s otvoreným ohňom, elektrickými, vodovodnými a inými zariadeniami,
g) prinášať do školy erotický a pornografický materiál, resp. prezerať si ho na Internete počas pobytu žiaka v škole




4. [bookmark: _Toc231815481]Opatrenia vo výchove

Pochvaly
h) Pochvala triednym učiteľom - za výborný prospech a vzornú dochádzku a za vzornú reprezentáciu školy.
i) Pochvala riaditeľkou školy - za výborný prospech a vzornú dochádzku (za prospech 1,00, za 0 vymeškaných hodín v rámci ročníka) alebo za vzornú reprezentáciu školy (úspešné umiestnenie v regionálnych a vyšších súťažných kolách) a mimoriadne aktivity.
Previnenia voči školskému poriadku
Previnenie voči školskému poriadku a neplnenie povinností je dôvodom na zápis do elektronickej žiackej knižky (EŽK). Zápisy v EŽK rieši triedny učiteľ, ktorý podľa závažnosti navrhuje niektoré z následne uvedených výchovných opatrení.
1. napomenutie alebo pokarhanie od triedneho učiteľa
2. pokarhanie od riaditeľa školy
3. podmienečné vylúčenie zo školy
4. vylúčenie zo štúdia
Pri uvedených výchovných opatreniach môže byť súčasne znížená známka zo správania. Pri hrubom porušení školského poriadku môže byť žiakovi udelené výchovné opatrenie aj bez predchádzajúcich zápisov a opatrení.
Za porušenie ŠP bude žiakovi udelený jeden zápis do EŽK
Za hrubé porušenie školského poriadku sa považuje:
j) slovný, fyzický alebo iný útok na zamestnanca alebo žiaka školy,
k) akákoľvek forma šikanovania spolužiakov,
l) úmyselné poškodenie majetku,
m) požitie, prechovávanie a distribúcia nelegálnych drog,
n) opakované požitie alkoholických nápojov, fajčenie a fajčenie elektronickej cigarety, užívanie všetkých foriem tabakových výrobkov počas vyučovania a na akciách organizovaných školou,
o) falšovanie úradných dokladov a údajov v žiackom preukaze,
p) opakované neospravedlnené opustenie areálu školy.
Za porušenie vnútorného školského poriadku sa považuje aj spáchanie priestupku.
q) hazardné hry, vulgárne vyjadrovanie, drzé správanie, nerešpektovanie pokynov vyučujúceho, používanie mobilných telefónov a iné
_ tri zápisy v EŽK za akékoľvek porušenie školského poriadku
r) požívanie alkoholických nápojov alebo omamných látok v školských priestoroch, vedomé poškodenie a falšovanie úradných dokumentov, odcudzenie vecí a neoprávnená manipulácia s nimi, úmyselné poškodenie alebo znehodnotenie školského majetku, šikanovanie, opakované fajčenie a fajčenie elektronickej cigarety v priestoroch školy
s) závažnejšie krádeže, požívanie a šírenie drog, násilnosti, prejavy rasizmu a fašizmu v škole a na školských akciách,
t) dokázané plagiátorstvo. Výchovné opatrenia:
· 1 - 2 zápisy - napomenutie triednym učiteľom
· 3 - 4 zápisy - pokarhanie triednym učiteľom
· 5 - 9 zápisov - pokarhanie riaditeľom školy
· 10 - 14 zápisov - znížená známka zo správania na 2.stupeň

· 15 - 21 zápisov - znížená známka zo správania na 3.stupeň
· 22 a viac zápisov - rieši pedagogická rada návrhom na podmienečné vylúčenie alebo vylúčenie zo školy a súčasne zníženie známky zo správania na 4 stupeň.

Riešenie: O opatrení voči žiakovi rozhodne vedenie školy spolu s TU
1. Každý vyučujúci ma právo podať návrh na zníženú známku zo správania, respektíve navrhnúť formu (výchovného opatrenia) pokarhania či napomenutia žiaka, ak porušil žiak školský poriadok. O návrhu rozhodne riaditeľ školy.
2. Riaditeľ školy má právo zmeniť výšku trestu, ak zistí nové skutočnosti, ktoré by nasvedčovali, že uložený trest je neprimeraný priestupku žiaka, resp. poškodzuje školu.
3. Ak žiak svojím správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľ školy môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľ školy bezodkladne privolá
a) zákonného zástupcu,
b) zdravotnú pomoc,
c) Policajný zbor.
Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy písomný záznam.

5. [bookmark: _Toc231815482]Ostatné nariadenia

Žiak má zakázané:

a) robiť vizuálne a zvukové záznamy žiakov a zamestnancov školy počas vyučovania. Záznamy zverejňovať a zdieľať na internete alebo prostredníctvom rôznych komunikačných médií a služieb (email, SMS, MMS, Instagram, Messenger, chat, sociálne siete, diskusné fóra, médiá na zverejňovanie fotografií a videí, blogy, vlogy),
b) akékoľvek  formy šikanovania, prejavy rasizmu, xenofóbie, antisemitizmu, homofóbie a agresívneho správania voči žiakom a zamestnancom školy,
c) akékoľvek formy kyberšikany, t.j. formy šikanovania, pri ktorej sa používajú technológie ako je počítač, mobilný telefón, internet a rôzne komunikačné služby ako sú email, SMS, MMS, Instant Messenger, chat, sociálne siete, diskusné fóra, médiá na zverejňovanie fotografií a videí, blogy, vlogy, či telefonáty.
Porušenie týchto opatrení sa bude považovať za hrubé porušenie školského poriadku.


6. [bookmark: _Toc231815483]Ochrana pred sociálno-patologickými javmi, diskrimináciou alebo násilím

a) Sociálno-patologické javy sú nežiaduce spoločenské javy, ktoré sa odchyľujú od všeobecne platných sociálnych noriem. Patria sem najmä: šikanovanie, agresia, agresivita, alkoholizmus a iné drogové závislosti, záškoláctvo, týranie, zneužívanie a zanedbávanie detí, prejavy extrémizmu, intolerancie, xenofóbie, diskriminácie, podnecovania k násiliu, ospravedlňovania násilia a terorizmu, propagácia extrémizmu a podnecovania ľudskej (náboženskej, národnostnej, rasovej a etnickej) neznášanlivosti.


b) Ak vznikne oprávnené podozrenie z ohrozovania mravného vývinu žiakov, riaditeľ bezodkladne rieši problém v

c)  súčinnosti so zákonným zástupcom, triednym učiteľom, výchovným poradcom a ďalšími odborníkmi, ktorí poskytujú poradenstvo a terapiu. 

d) Pri akýchkoľvek náznakoch záškoláctva, dominantného až agresívneho správania, šikanovania, fyzického alebo psychického týrania, delikvencie, vydierania, sexuálneho zneužívania a násilia, prejavoch extrémizmu a sympatií k spoločensky nežiaducim hnutiam sú pedagogickí a odborní zamestnanci povinní ihneď nahlásiť zistené skutočnosti a podozrenia riaditeľovi, ktorý prijme adekvátne opatrenia.

7. [bookmark: _Toc231815484]Opatrenia k prevencii a riešeniu šikanovania

a) Šikanovaním v škole sa rozumie obťažovanie formou spravidla opakujúceho sa nežiaduceho správania šikanujúceho voči šikanovanému, ktoré je motivované úmyslom získať nad šikanovaným prevahu, šikanovaného ponížiť alebo získať vynútené mocenské postavenie, v dôsledku ktorého dochádza, alebo môže dôjsť k vytváraniu zastrašujúceho, nepriateľského, zahanbujúceho, ponižujúceho, potupujúceho, zneucťujúceho, zámerne zraňujúceho alebo urážajúceho prostredia vo forme verbálneho šikanovania, fyzického šikanovania, psychického šikanovania, emocionálneho šikanovania, nebezpečného elektronického obťažovania alebo nebezpečného prenasledovania. Škola netoleruje šikanovanie v žiadnych formách a podobách, a to ani v náznakoch. 

b) Kyberšikanovanie je priama forma šikanovania, pri ktorej ide o zneužitie informačno-komunikačných technológií, najmä telefónu, tabletu, internetu a sociálnych sietí na úmyselné ohrozenie, ublíženie alebo zastrašovanie, pričom sa často vyskytuje v spojení s inými formami šikanovania. 

c) V odôvodnených prípadoch šikanovanie môže napĺňať skutkovú podstatu priestupku proti občianskemu spolunažívaniu, priestupku proti majetku alebo v závažnejších prípadoch trestného činu. Žiak, ktorý je šikanujúcim, môže byť aj trestne stíhaný za spáchanie trestného činu. 

d) Skutočnosť, že fyzická osoba nie je trestne zodpovedná z dôvodu nízkeho veku nie je prekážkou na podanie žaloby vo veci náhrady škody, ktorú žiak spôsobil na majetku alebo vo veci náhrady ujmy, ktorú žiak spôsobil na zdraví. Zákonný zástupca žiaka a žiak zodpovedajú za škodu spoločne a nerozdielne. 

e) Pedagogický alebo odborný zamestnanec, ktorému je známy prípad šikanovania a neprijme žiadne opatrenie, môže byť stíhaný najmä za trestný čin neoznámenia trestného činu, neprekazenia trestného činu, ublíženia na zdraví a pod. 

f) V prípade potreby pomoci sa žiak môže obrátiť na: 

· triedneho učiteľa,
· výchovného poradcu,
· koordinátora primárnej prevencie, 
· pedagogického zamestnanca či ktoréhokoľvek iného zamestnanca školy, 
· zástupcov riaditeľa, 
· riaditeľa, 
· nonstop poradenskú linku pomoci pre deti a mládež – číslo tel. 116 111 – ktorá je bezplatná, anonymná a odborne garantovaná. Na poradenskú linku sa môžu obrátiť i dospelí – rodičia, pedagógovia a všetci, ktorým osud mladých nie je ľahostajný. 


g) Škola dbá na bezodkladné riešenie šikanovania podľa Smernice č. 01/2025 k prevencii a riešeniu šikanovania detí a žiakov v školách a školských zariadeniach, ktorá tvorí prílohu č. 2 tohto školského poriadku, v nadväznosti na Metodické usmernenie č. 3/2020 k prevencii kriminality a sociálno-patologických javov v školách a v školských zariadeniach v zriaďovateľskej pôsobnosti Žilinského samosprávneho kraja a sú pre školu záväzné.

8. [bookmark: _Toc231815485]Opatrenia k prevencii a riešeniu prejavov extrémizmu

a) Za extrémizmus sa považujú verbálne, grafické, fyzické alebo iné aktivity spojené spravidla s vyhraneným ideologickým alebo iným kontextom, ktoré vyvíjajú jednotlivci alebo skupiny osôb s názormi výrazne vybočujúcimi zo všeobecne uznávaných spoločenských noriem so zreteľnými prvkami intolerancie, najmä rasovej, národnostnej, náboženskej alebo inej obdobnej neznášanlivosti, ktoré útočia proti demokratickým princípom, spoločenskému usporiadaniu, základným ľudským právam, životu, zdraviu, majetku alebo verejnému poriadku. 

b) Symboly a prejavy extrémizmu: 
· nosenie oblečenia, doplnkov alebo symbolov (odznaky, nášivky), ktoré propagujú extrémistické hnutia, rasovú alebo inú nenávisť,
· negatívne, dehonestujúce alebo nenávistné vyjadrenia voči akejkoľvek rase, národnosti, etnickej, náboženskej alebo inej skupine,
· distribuovanie, prechovávanie alebo šírenie (vrátane elektronického) materiálov propagujúcich extrémizmus,
· vnášanie a držba akýchkoľvek zbraní a predmetov, ktoré môžu byť použité ako zbrane (boxery, nože, teleskopické obušky, paralyzátory, slzné a pedagogické plyny) v priestoroch školy,
· prejavy intolerancie, šikany a agresívnej nenávisti k ľuďom s iným názorom, pôvodom alebo postojom.

c) V škole sú neprípustné akékoľvek prejavy šikanovania a extrémizmu. Pri akýchkoľvek prejavoch násilia, šikanovania, týrania či prejavoch extrémizmu, intolerancie, xenofóbie a diskriminácie je nevyhnutné sa ihneď zdôveriť dôveryhodnej alebo blízkej osobe: rodič, priateľ, pedagogický zamestnanec, výchovný poradca, vedenie školy, ... 

d) Preventívne opatrenia
· oboznámenie žiakov rodičov a zamestnancov školy s opatreniami proti šikanovaniu a prejavom extrémizmu na začiatku školského roku, 
· zvýšené sledovanie priestorov, kde by mohlo k násiliu a prejavom extrémizmu dôjsť (učebňa, chodba, WC, šatne...), 
· sledovanie správania sa žiakov voči sebe a reakcie žiakov aj počas vyučovacích hodín, 
· zabezpečenie aktivity pre triedu, skupinu s odborníkmi o možnosti ochrany pred násilím, 
· vypracovanie a vyhodnotenie dotazníka „Šikanovanie a extrémizmus“, 
· spolupráca s Mestskou políciou v Žiline a štátnou políciou formou prednášok na tému šikanovanie a trestnoprávna zodpovednosť, 
· zvýšenú pozornosť venovať danej problematike pri preberaní vhodného učiva aj v jednotlivých predmetoch a na triednických hodinách, 
· zapájať žiakov do súťaží (Olympiáda ľudských práv apod.).

e) Disciplinárne opatrenia
· opatrenia vo výchove - okamžitý pohovor so žiakom (žiakmi) a ich rodičmi, výchovnou poradkyňou, pokarhanie triednym učiteľom a riaditeľom školy, znížená známka zo správania až vylúčenie zo štúdia,
· nahlásenie priestupku Úradu práce, sociálnych vecí a rodiny, oddeleniu sociálno-právnej ochrany detí v Žiline,

· za účelom využitia nutných výchovných opatrení (návrh na ústavnú výchovu),
·  oznámenie priestupku príslušnému Policajnému zboru. Zavolať políciu na šetrenie je možné aj bez súhlasu zákonného zástupcu žiaka v prípade bezprostredného ohrozenia života – o čom musí byť spísaný záznam

9. [bookmark: _Toc231815486]Opatrenia proti šíreniu, prechovávaniu a užívaniu legálnych (tabak, tabakové výrobky, alkohol) a nelegálnych drog

a) Prevencia drogových závislostí vychádza z článku 33. Dohovoru o právach dieťaťa pred používaním narkotík a psychotropných látok a pred zapojením sa do ich výroby a distribúcie.

Nariadenie:
V priestoroch školy a jej areálu, ako aj počas všetkých akcií organizovaných školou je zakázané fajčiť, konzumovať alkoholické nápoje, užívať, prechovávať, predávať a poskytovať nelegálne drogy, zdraviu škodlivé látky, návykové a omamné prostriedky.
V záujme ochrany zdravia žiakov a vytvárania bezpečného a priaznivého školského prostredia je v priestoroch školy, v areáli školy a počas všetkých školou organizovaných aktivít zakázané prinášať, prechovávať, konzumovať, ponúkať alebo distribuovať energetické nápoje a iné obdobné nápoje s vysokým obsahom kofeínu alebo stimulantov - bez ohľadu na ich značku, názov, objem alebo formu balenia.

b)  Preventívne opatrenia:
· verejnoprospešné akcie s danou problematikou,
· výchovno-vzdelávací proces zamerať na podporu kvality života, prosociálnu orientáciu jednotlivca a zdravý životný štýl,
· besedy a zhotovenie násteniek o fajčení, alkohole,
· beseda s Mestskou políciou, ktorá sa venuje prevencii,
· zabezpečenie prednášky s políciou na témy: trestné činy a alkohol, alkohol a dopravné nehody,
· účasť na kultúrnych podujatiach výchovného charakteru a besedách s danou tematikou,
· organizovanie preventívnych akcií v spolupráci s Policajným zborom SR (napr. preventívne ukážky práce psovodov a kynológov).

c) Pedagogický zamestnanec má právo:
· vyzvať žiaka pred odchodom na školskú akciu (alebo pri dôvodnom podozrení), aby dobrovoľne ukázal obsah svojej batožiny za účelom kontroly, či sa v nej nenachádzajú alkoholické nápoje, cigarety, drogy a iné omamné látky. Ak žiak výzve nevyhovie, pedagogický zamestnanec bezodkladne kontaktuje zákonného zástupcu, prípadne vec postúpi na riešenie polícii.

d) Postup riešenia pri požití alkoholu, resp. podozrenia na požitie:
· škola resp. vedúci školskej akcie kontaktuje zákonného zástupcu,
· pri stave opitosti, kedy je žiak ohrozený na živote alebo ohrozuje svoje okolie, či závažným spôsobom narušuje vyučovanie, je privolaná rýchla zdravotná pomoc, prípadne polícia a bezodkladne aj zákonný zástupca,
· priestupok sa prerokuje na pedagogickej rade.

e)  Disciplinárne opatrenia:
· uloženie adekvátneho opatrenia vo výchove,
· pohovor s riaditeľom školy, výchovnou poradkyňou, koordinátorom prevencie.


f) Postup riešenia pri užívaní a prechovávaní drog:
· pedagogický pracovník vyzve žiaka k odovzdaniu návykovej látky, nemanipuluje s ňou,
· škola resp. vedúci školskej akcie okamžite kontaktuje zákonného zástupcu a príslušné oddelenie polície,
· k priestupku sa spíše písomný záznam,
· prerokovanie priestupku na pedagogickej rade.

g) Disciplinárne opatrenia:
· uloženie adekvátneho opatrenia vo výchove,
· pohovor s riaditeľom školy, výchovnou poradkyňou, koordinátorom prevencie,
· návrh na návštevu odbornej poradne.

h) Postup riešenia pri prechovávaní a konzumácii energetického nápoja:
· žiak je povinný energetický nápoj, ktorý si do školy priniesol, bezodkladne odovzdať pedagogickému zamestnancovi alebo vedeniu školy,
· pedagogický zamestnanec je oprávnený vyzvať žiaka, aby energetický nápoj odovzdal a o porušení zákazu informuje triedneho učiteľa alebo vedenie školy.

i) Disciplinárne opatrenia:
· uloženie adekvátneho opatrenia vo výchove,
· pohovor s riaditeľom školy, výchovnou poradkyňou, koordinátorom prevencie.

10. [bookmark: _Toc231815487]Záverečné ustanovenia
1. Školský poriadok je základným dokumentom školy a je záväzný pre žiakov, zákonných zástupcov, zástupcov zariadení, zamestnancov školy a ďalšie fyzické osoby, ktoré sa s vedomím riaditeľa školy nachádzajú v priestoroch školy alebo školského zariadenia.
2. So školským poriadkom sú preukázateľným spôsobom oboznámení všetci žiaci školy, zákonní zástupcovia, zástupcovia zariadení, všetci zamestnanci školy a členovia kolektívnych orgánov školy.
3. Školský poriadok bol prerokovaný:
a. v pedagogickej rade dňa: 14.4.2026
b. v rade školy dňa: 28.4.2026
c. účinnosť nadobúda dňa: 1.6.2026
4. Zmeny v školskom poriadku musia byť prerokované v pedagogickej rade a rade školy.
5. Školský poriadok je zverejnený pre žiakov, zamestnancov, zákonných zástupcov a zástupcov zariadení na nástenke školy a v elektronickej forme na webovej adrese školy https://ssag.sk/ 
6. Školský poriadok dopĺňajú :
· Bezpečnostné predpisy a opatrenia v odborných učebniach výpočtovej techniky, fyziky, chémie a biológie.
· Osobitný súhrn opatrení na hodinách telesnej a športovej výchovy v telocvični a na VVK –výchovno-výcvikových kurzoch (ako napr. lyžiarsky, plavecký, kurz na ochranu prírody a človeka a pod.), výletoch a exkurziách.




V Žiline dňa 1.6.2026	__________________________
PaedDr. Ľudmila Chodelková
riaditeľka školy



Príloha č. 1

Článok 1.

Všeobecná časť
Pri dodržiavaní zákazu segregácie vo výchove a vzdelávaní škola a školské zariadenie postupuje podľa
Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR a ich znenie je súčasťou prílohy školského poriadku.
Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovoru o právach dieťaťa:
Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa
pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva,
politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov.
Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny.
Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi.
Článok 29 ods. 1: Výchova a vzdelávanie dieťaťa má smerovať k: 
a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere;
b) rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov;
c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram;
d) príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu;
e) rozvíjaniu úcty k prírodnému prostrediu.
Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní.
Štandardy v prepojení na metodickú príručku napomáhajú naplneniu princípu „zákazu všetkých foriem diskriminácie a obzvlášť segregácie. Segregáciu vo výchove a vzdelávaní definuje školský zákon nasledovne: „konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu 2a) a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného

 v súlade s medzinárodnou zmluvou, ktorou je Slovenská republika viazaná 2b) pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania. Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 1): 
▪ výkon práv a povinností žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy,
▪ prevádzka a vnútorný režim školy,
▪ podmienky na zaistenie bezpečnosti a ochrany zdravia detí a žiakov a ich ochrany pred sociálno-patologickými javmi, diskrimináciou alebo násilím,
▪ podmienky nakladania s majetkom, ktorý škola alebo školské zariadenie spravuje, ak tak rozhodne zriaďovateľ.
Štandardy dodržiavania zákazu segregácie vo výchove a vzdelávaní definujeme ako Štandardy postojov
a hodnôt a Štandardy vyplývajúce z definície segregácie vo výchove a vzdelávaní.

Článok 2.
Štandardy dodržiavania zákazu segregácie vo výchove a vzdelávaní

Štandardy postojov a hodnôt
Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu so žiakmi a poslucháčmi. Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru. Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní:
▪ Zaobchádzať so všetkými ľuďmi bez rozdielu s rešpektom,
▪ Vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu.
▪ Vyjadrovať druhým ľuďom uznanie ako rovnocenným ľudským bytostiam.
▪ Rešpektovať ľudí rôzneho vierovyznania.
▪ Rešpektovať ľudí, ktorí majú odlišné politické názory.
▪ Prejavovať záujem spoznať presvedčenia, hodnoty, tradície a pohľady druhých ľudí na svet.
▪ Dávať priestor druhým ľuďom na vyjadrenie sa.

▪ Preukázať prebratie zodpovednosti za svoje skutky.
▪ Ospravedlniť sa, pokiaľ niekomu ublížim.
▪ Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov. 

Štandardy vyplývajúce z definície segregácie vo výchove a vzdelávaní:
▪ Škola a školské zariadenie pri uplatňovaní Štandardov dodržiavania zákazu segregácie vypracuje Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, vedy, výskumu a športu SR.

a) Štandardy priestorovej desegregácie
▪ Do všetkých priestorov školy alebo školského zariadenia, určených pre žiakov alebo poslucháčov, je umožnený rovný (nediskriminačný) prístup všetkým žiakom a poslucháčom. Škola alebo školské zariadenie nemá priestory a budovy vyhradené pre jednotlivé skupiny žiakov vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone.
▪ Škola alebo školské zariadenie v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom.
▪ Ak má škola alebo školské zariadenie v jednotlivých vekových kohortách zastúpenie žiakov rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie žiakov alebo poslucháčov týchto skupín.

b) Štandardy organizačnej desegregácie
▪ Škola alebo školské zariadenie má nastavenú organizáciu školského vyučovania a denný program tak, aby nedochádzalo k vylučovaniu a neprípustnému oddeľovaniu niektorej skupiny žiakov a poslucháčov.
▪ Všetky skupiny žiakov školy a školského zariadenia majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy školského vzdelávacieho programu. Úpravy je možné realizovať len u žiakov, ktorým to určuje individuálny vzdelávací program, individuálny učebný plán alebo poskytnuté podporné opatrenia.
▪ Všetky skupiny žiakov a poslucháčov majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania.
▪ Škola alebo školské zariadenie je povinné využiť všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám žiakov aj v prípade krízových udalostí v škole. Po ukončení krízovej udalosti je škola povinná realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byťv maximálnej miere riešené počas krízovej situácie.


c) Štandardy sociálnej desegregácie
▪ Škola alebo školské zariadenie využíva potrebné a dostupné inkluzívne podporné opatrenia na podporu sociálneho začlenenia žiakov a poslucháčov a vytváranie pozitívnej podporujúcej sociálnej klímy v škole a školskom zariadení, ktorá prispieva k destigmatizácii a odstraňovaniu stereotypov a predsudkov.
▪ Škola alebo školské zariadenie organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci školy alebo školského zariadenia, medzi žiakmi ako aj rodičmi. 
▪ Škola alebo školské zariadenie prijíma, vzdeláva a vychováva všetky skupiny žiakov a poslucháčov podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone.
▪ V škole alebo školskom zariadení neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny žiakov alebo poslucháčov na základe akéhokoľvek chráneného dôvodu uvedeného v antidiskriminačnom zákone.
▪ Škola alebo školské zariadenie umožňuje všetkým skupinám žiakov a poslucháčov, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú škole a školskému zariadeniu sprostredkované, a aktívne ich k tomu motivuje a podporuje.
▪ Škola alebo školské zariadenie pri hodnotení žiakov alebo poslucháčov nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona. 

Príloha č. 2

[bookmark: _Toc231815489]Príloha č. 2 k školskému poriadku
Súkromného gymnázia, Oravská 11, 010 01 Žilina


Smernica č. 1/2025
k prevencii a riešeniu šikanovania detí a žiakov v školách a v školských zariadeniach

Gestorský útvar: Útvar duševného zdravia tel.: 02 59374 875	ev. č.: 2025/1504:1-A3320

Minister školstva, výskumu, vývoja a mládeže podľa čl. 12 ods. 2 písm. f) druhého bodu Organizačného poriadku Ministerstva školstva, výskumu, vývoja a mládeže Slovenskej republiky a v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákonom č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov, § 2 a 2a zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov a čl. 28 ods. 2 Dohovoru o právach dieťaťa vydáva túto smernicu:
[bookmark: _Toc187921708]Čl. 1
Úvodné ustanovenie

Táto smernica upravuje základné znaky, formy a prejavy šikanovania detí a žiakov (ďalej len „žiak“) v školách a školských zariadeniach (ďalej len „škola“), postupy  prevencie a metódy riešenia šikanovania.
[bookmark: _Toc69970922][bookmark: _Toc187921709]Čl. 2
Základné ustanovenia

Na účel tejto smernice sa rozumie
a) šikanovaním v škole obťažovanie[footnoteRef:1]) formou spravidla opakujúceho sa nežiaduceho správania šikanujúceho voči šikanovanému, ktoré je motivované úmyslom získať nad šikanovaným prevahu, šikanovaného ponížiť alebo získať vynútené mocenské postavenie, v dôsledku ktorého dochádza alebo môže dôjsť k vytváraniu zastrašujúceho, nepriateľského, zahanbujúceho, ponižujúceho, potupujúceho, zneucťujúceho, zámerne zraňujúceho alebo urážajúceho prostredia vo forme verbálneho šikanovania, fyzického šikanovania, psychického šikanovania, emocionálneho šikanovania, nebezpečného elektronického obťažovania alebo nebezpečného prenasledovania, [1: ) § 2a ods. 4 zákona č. 365/2004 Z. z o rovnakom zaobchádzaní a o ochrane pred diskrimináciou a o zmene a doplnení niektorých zákonov (antidiskriminačný zákon).] 

b) priamym šikanovaním šikanovanie, pri ktorom šikanujúci zameriava svoje konanie priamo na šikanovaného opakujúcim sa úmyselným verbálnym, psychickým, emocionálnym alebo fyzickým násilím, pri ktorom sú spravidla prítomní aj účastníci šikanovania; je spojené s cieľom získať prevahu v kolektíve,
c) nepriamym šikanovaním šikanovanie, pri ktorom šikanujúci používa metódy
a nástroje vzťahového násilia a emocionálneho vydierania, najmä v podobe prehliadania, ignorovania, zámerného vyčleňovania šikanovaného z kolektívu, šírenia nepravdivých alebo znevažujúcich informácií, citlivých zvukových záznamov (audiozáznamov), obrazových záznamov (videozáznamov) alebo zvukovo-obrazových (audiovizuálnych) záznamov o šikanovanom alebo manipulovaním názorov a postojov ostatných členov sociálnej skupiny k šikanovanému,

d) šikanujúcim žiak alebo skupina žiakov, ktorí opakovane psychicky alebo fyzicky ubližujú šikanovanému,
e) šikanovaným žiak alebo skupina žiakov, ktorí sú vystavení šikanovaniu,
f) účastníkom šikanovania žiak alebo skupina žiakov, ktorí sú prítomní
pri šikanovaní, alebo ktorí majú o šikanovaní vedomosť a nie sú šikanujúcimi ani šikanovanými,
g) [bookmark: _Toc69970923]dôvodom šikanovania najmä osobitná charakteristika šikanovaného spočívajúca spravidla v jeho zdravotnom znevýhodnení, pohlaví, náboženskom vyznaní alebo viere, príslušnosti k národnosti alebo k etnickej skupine, sexuálnej orientácii alebo rodovej identite, jazyku, sociálnom, spoločenskom alebo majetkovom postavení jeho rodiny, alebo iná osobná charakteristika spojená spravidla s nosením okuliarov, nadváhou alebo nízkou pohybovou gramotnosťou,
h) verbálnym šikanovaním opakované nadávanie, urážanie, posmievanie sa, dobiedzanie, vyhrážanie sa fyzickým útokom, navádzanie na fyzický útok, prikazovanie šikanovanému vykonať určitý úkon proti jeho vôli, zastrašovanie, vydieranie alebo vylúčenie šikanovaného z kolektívu,
i) fyzickým šikanovaním nežiaduci a nechcený fyzický kontakt
pre šikanovaného, pri ktorom šikanujúci šikanovaného opakovane bije, udiera, sáče alebo kope do neho, podráža ho alebo hádže do neho rôzne predmety, skrýva, poškodzuje, privlastňuje si alebo ničí veci šikanovaného,
j) psychickým šikanovaním a emocionálnym šikanovaním ubližovanie negatívnym ovplyvňovaním psychiky, emócií, nálady a duševného rozpoloženia šikanovaného, najmä opakovaným ponižovaním, zosmiešňovaním, zahanbovaním, opovrhovaním, ohováraním v jeho neprítomnosti, rozširovaním nepravdivých informácií alebo urážaním rodinných príslušníkov alebo blízkych osôb,
k) elektronickým šikanovaním (ďalej len „kyberšikanovanie“) verbálne, psychické šikanovanie a emocionálne šikanovanie uskutočňované v kybernetickom priestore bez fyzického kontaktu šikanujúceho
a šikanovaného prostriedkami informačnej a komunikačnej technológie, ktoré môže mať aj anonymnú povahu, a pri ktorom šikanujúci dokáže uskutočniť útoky z rôznych miest, pričom šikanovaný sa o napadnutí nemusí okamžite dozvedieť a nemusí byť schopný identifikovať šikanujúceho; zverejnené informácie, fotografie, audiozáznamy a videozáznamy môžu byť prístupné veľkému počtu osôb a môže byť náročné ich odstrániť z kybernetického priestoru.
Na účel tejto smernice sa za šikanovanie nepovažuje
l) jednorazový alebo impulzívny prejav násilia alebo agresie medzi žiakmi akútnym neovládnutím emócií, ktoré bezprostredne odznievajú,
m) prejav násilia alebo agresie medzi žiakmi mimo školy, ktorý nevyplýva
zo vzťahov medzi žiakmi v škole, okrem kyberšikanovania,
n) nezhoda medzi zamestnancom školy a žiakom súvisiaca s výchovno-vzdelávacím procesom.
Šikanovanie môže napĺňať skutkovú podstatu trestného činu[footnoteRef:2]), kedy môže byť šikanujúci od veku 14 rokov trestne stíhaný najmä za trestný čin [2: ) § 8 Trestného zákona.] 

o) ublíženia na zdraví,[footnoteRef:3]) [3: ) § 155 Trestného zákona.] 

p) obmedzovania osobnej slobody,[footnoteRef:4]) [4: ) § 183 Trestného zákona.] 

q) lúpeže,[footnoteRef:5]) [5: ) § 188 Trestného zákona.] 

r) vydierania,[footnoteRef:6]) [6: ) § 189 Trestného zákona.] 

s) hrubého nátlaku,[footnoteRef:7]) [7: ) § 190 a 191 Trestného zákona.] 


t) nátlaku,[footnoteRef:8]) [8: ) § 192 Trestného zákona.] 

u) porušovania domovej slobody,[footnoteRef:9]) [9: ) § 194 Trestného zákona.] 

v) sexuálneho násilia,[footnoteRef:10]) [10: ) § 200 Trestného zákona.] 

w) sexuálneho zneužívania,[footnoteRef:11]) [11: ) § 201 až 203 Trestného zákona.] 

x) krádeže,[footnoteRef:12]) [12: ) § 212 Trestného zákona.] 

y) neoprávneného užívania cudzej veci,[footnoteRef:13]) [13: ) § 215 Trestného zákona.] 

z) poškodzovania cudzej veci,[footnoteRef:14]) [14: ) § 245 a 246 Trestného zákona.] 

aa) nebezpečného vyhrážania sa,[footnoteRef:15]) [15: ) § 360 Trestného zákona.] 

ab) nebezpečného prenasledovania,[footnoteRef:16]) [16: ) § 360a Trestného zákona.] 

ac) výroby detskej pornografie,[footnoteRef:17]) [17: ) § 368 Trestného zákona.] 

ad) rozširovania detskej pornografie,[footnoteRef:18]) [18: ) § 369 Trestného zákona.] 

ae) prechovávania detskej pornografie a účasti na detskom pornografickom predstavení[footnoteRef:19]) alebo [19: ) § 370 Trestného zákona.] 

af) ohovárania.[footnoteRef:20]) [20: ) § 373 Trestného zákona.] 

Šikanovanie môže napĺňať skutkovú podstatu priestupku proti
ag) občianskemu spolunažívaniu[footnoteRef:21]) alebo  [21: ) § 49 zákona č. 372/1990 Zb. o priestupkoch v znení neskorších predpisov.] 

ah) majetku.[footnoteRef:22]) [22: ) § 50 zákona č. 372/1990 Zb.] 


Skutočnosť, že šikanujúci nie je trestne zodpovedný z dôvodu nízkeho veku,[footnoteRef:23]) 
nie je prekážkou na podanie žaloby vo veci náhrady škody. [23: ) § 22 Trestného zákona.] 

Zamestnanec školy, ktorému je známy prípad šikanovania a neprijme žiadne opatrenie k prevencii a riešeniu šikanovania, môže byť trestné stíhaný najmä za trestný čin
ai) neprekazenia trestného činu,[footnoteRef:24]) [24: ) § 341 Trestného zákona.] 

aj) neoznámenia trestného činu[footnoteRef:25])  alebo [25: ) § 340 Trestného zákona.] 

ak) ublíženia na zdraví.[footnoteRef:26]) [26: ) § 155 až 158 Trestného zákona.] 



[bookmark: _Toc187921710]Čl. 3 
Prevencia šikanovania

1. Pri prevencii šikanovania škola dbá na vytváranie bezpečného prostredia, v ktorom sa vznik šikanovania aktívne obmedzuje.
Pri prevencii šikanovania škola primerane pôsobí na žiakov podľa ich veku
a psychickej úrovne a intelektuálnej úrovne s dôrazom na hodnotovú  výchovu.[footnoteRef:27]) [27: ) Hodnotová výchova v školách, Štátny pedagogický ústav, 2022.] 

Za prevenciu šikanovania v škole zodpovedá riaditeľ školy. Riaditeľ školy zabezpečuje činnosti súvisiace s prevenciou šikanovania prostredníctvom činnosti pedagogických zamestnancov a odborných zamestnancov.
Prevencia šikanovania sa zabezpečuje najmä
a) využívaním takého obsahu výchovy a vzdelávania a takých metód a foriem výchovy a vzdelávania, ktoré posilňujú úctu, toleranciu, empatiu a solidaritu žiakov najmä voči sebe navzájom,
b) aktívnym sústavným výchovným pôsobením pedagogického zamestnanca
a odborného zamestnanca vrátane prejavenia záujmu o problémy žiaka v škole a mimo nej,
c) dlhodobou strategickou činnosťou, realizáciou overených preventívnych programov s doplnením o činnosti neformálneho vzdelávania najmä  prednášky, diskusie, organizovaných školou alebo inými subjektmi a mimoškolskými činnosťami, ktoré posilňujú v žiakoch úctu, toleranciu, empatiu a solidaritu najmä voči sebe navzájom,
d) spoluprácou s rodičmi alebo inou fyzickou osobou, ktorá má žiaka zvereného do osobnej starostlivosti alebo do pestúnskej starostlivosti na základe rozhodnutia súdu, poručníkom alebo opatrovníkom (ďalej len „zákonný zástupca“), alebo so zástupcom zariadenia, v ktorom sa vykonáva ústavná starostlivosť, výchovné opatrenie, neodkladné opatrenie alebo ochranná výchova, výkon väzby alebo výkon trestu odňatia slobody (ďalej len „zástupca zariadenia“),
e) aktívnym prístupom orgánov školskej samosprávy pri navrhovaní a prerokovaní školského poriadku, školského vzdelávacieho programu a opatrení školy
k prevencii šikanovania,
f) spoluprácou školy so zariadeniami poradenstva a prevencie, pričom
pri prevencii šikanovania zariadeniami poradenstva a prevencie sa informovaný súhlas zákonného zástupcu nevyžaduje.
Riaditeľ školy alebo ním poverený pedagogický zamestnanec alebo odborný zamestnanec posudzujú navrhované činnosti podľa odseku 4 písm. a) až e) z hľadiska predchádzania nežiaduceho vplyvu na žiakov v spolupráci so zariadením poradenstva a prevencie.
Riaditeľ školy alebo ním poverený pedagogický zamestnanec alebo odborný zamestnanec priebežne informuje zákonných zástupcov alebo zástupcov zariadenia
o opatreniach školy pri prevencii šikanovania najmä na webovom sídle školy, ak ho má zriadené, alebo na triednej schôdzi zákonných zástupcov v škole. 
Riaditeľ školy zodpovedá za systémové aktivity školy pri prevencii šikanovania. Riaditeľ školy v spolupráci s pedagogickou radou a orgánmi školskej samosprávy
g) rozpracúva opatrenia školy pri prevencii šikanovania v školskom poriadku,
h) zabezpečuje dôkladný výkon dozoru v priestoroch, kde k šikanovaniu už došlo alebo by k nemu mohlo dochádzať.
Riaditeľ školy
i) zabezpečuje vzdelávanie zamestnancov školy v oblasti prevencie a riešenia šikanovania,

j) zapája do prevencie šikanovania orgány školskej samosprávy a zriaďovateľa,
k) zverejňuje kontaktné údaje právnických osôb, ktoré sa zaoberajú prevenciou
a riešením šikanovania,
l) zabezpečuje, aby v pracovnom poriadku školy bola upravená povinnosť zamestnanca školy bez zbytočného odkladu oznamovať podozrenie
zo šikanovania, a prijať zodpovedajúce opatrenia, 
m) oboznamuje zamestnancov školy so spôsobom oznamovania šikanovania
a preverovania šikanovania,
n) zabezpečuje poučenie zamestnancov školy o skutočnosti, že šikanovanie môže napĺňať skutkovú podstatu priestupku  alebo skutkovú podstatu trestného činu,
o) zabezpečuje poučenie zamestnancov školy o skutočnosti, že šikanujúcemu môže byť uložené opatrenie vo výchove[footnoteRef:28]) okrem šikanujúceho, ktorým je dieťa materskej školy, a o skutočnosti, že ak šikanujúci nie je trestne zodpovedný
z dôvodu nízkeho veku, nie je to prekážkou na podanie trestného oznámenia a na podanie žaloby vo veci náhrady škody, ktorú šikanujúci spôsobil
na majetku alebo vo veci náhrady ujmy, ktorú spôsobil na zdraví, [28: ) § 58 ods. 2 a 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.] 

p) informuje zamestnancov, žiakov a zákonných zástupcov alebo zástupcov zariadenia o postupe pri zistení šikanovania.
[bookmark: _Toc187921711]Čl. 4
Preverovanie podozrenia zo šikanovania

1. Riaditeľ školy alebo ním poverený pedagogický zamestnanec alebo odborný zamestnanec zostavuje skupinu zamestnancov školy, ktorá navrhuje a zabezpečuje postup pri riešení šikanovania; jej členmi sú najmä triedny učiteľ, školský psychológ, školský špeciálny pedagóg, výchovný poradca.
Opatrenia, metódy a postupy pri obmedzovaní šikanovania a nápravy jej dôsledkov sa navrhujú tak, aby zodpovedali vývinovej zrelosti, emocionálnej zrelosti a veku šikanujúceho, šikanovaného a účastníkov šikanovania, vrátane detí so špeciálnymi výchovno-vzdelávacími potrebami a žiakov so špeciálnymi výchovno-vzdelávacími potrebami.
Riaditeľ školy alebo ním poverený pedagogický zamestnanec alebo odborný zamestnanec  pri preverovaní incidentu, ktorý zahŕňa podozrenie zo šikanovania
bez zbytočného odkladu najmä
a) zabezpečí pomoc a ochranu potencionálnemu šikanovanému,
b) zabezpečí, aby v priebehu preverovania nedošlo k ďalšej konfrontácii medzi potencionálnym šikanujúcim a potencionálnym šikanovaným,
c) informuje zákonného zástupcu alebo zástupcu zariadenia potencionálneho šikanujúceho, potencionálneho šikanovaného a potenciálnych účastníkov šikanovania,
d) spíše a zaeviduje záznam o incidente.
Riaditeľ pri incidente podľa odseku 3 podľa potreby kontaktuje
a) zariadenie poradenstva a prevencie,
b) orgán sociálnoprávnej ochrany detí a sociálnej kurately,
c) okresný úrad, ak ide o podozrenie zo spáchania priestupku, alebo políciu,
ak ide o podozrenie zo spáchania trestného činu,
d) poskytovateľa záchrannej zdravotnej služby.

Riaditeľ školy alebo ním poverený pedagogický zamestnanec alebo odborný zamestnanec  pri preverovaní podozrenia zo šikanovania
e) zabezpečí zistenie účastníkov šikanovania a ďalších svedkov a uskutočnenie individuálnych rozhovorov alebo konfrontačných rozhovorov medzi účastníkmi šikanovania alebo medzi svedkami,
f) uchováva dôkazy o podozrení zo šikanovania v nevyhnutnom rozsahu a počas nevyhnutného času,
g) zabezpečí pri rozhovoroch podľa písmena a) prítomnosť najmenej dvoch pedagogických zamestnancov alebo odborných zamestnancov,
h) zabraňuje zľahčovaniu šikanovania a takému konaniu, ktoré môže viesť k neriešeniu šikanovania, preverovaniu šikanovania pod emocionálnym nátlakom alebo v prítomnosti iných žiakov alebo k zverejňovaniu informácií z preverovania šikanovania.
[bookmark: _Toc187921712]Čl. 5
Opatrenia na riešenie šikanovania a nápravu jeho dôsledkov

1. Škola dbá na bezodkladné riešenie šikanovania podľa tejto smernice.
Vo vzťahu k šikanujúcemu riaditeľ školy alebo ním poverený pedagogický zamestnanec alebo odborný zamestnanec
a) zabezpečí individuálny rozhovor odborného zamestnanca školského podporného tímu alebo odborného zamestnanca zariadenia poradenstva
a prevencie so šikanujúcim za prítomnosti jeho zákonného zástupcu alebo zástupcu zariadenia s cieľom objasnenia motivácie, sociálneho a rodinného pozadia správania šikanujúceho a určenia ďalšieho postupu; časti rozhovoru sa môžu konať aj bez prítomnosti zákonného zástupcu alebo zástupcu zariadenia, ak  na to dá zákonný zástupca alebo zástupca zariadenia preukázateľný súhlas,
b) navrhne podľa potreby intervenciu v zariadení poradenstva a prevencie alebo zabezpečí intervenciu prostredníctvom odborného zamestnanca školy, vrátane podporných činností v príslušnej triede a zabezpečí podmienky pre fyzickú a psychickú bezpečnosť žiakov príslušnej triedy,
c) [bookmark: _Hlk187827118]môže podľa potreby uložiť opatrenie vo výchove alebo znížiť stupeň klasifikácie správania žiaka;[footnoteRef:29]) to neplatí, ak ide o dieťa materskej školy.  [29: ) § 55 ods. 15 zákona č. 245/2008 Z. z. v znení neskorších predpisov.] 

Vo vzťahu k šikanovanému riaditeľ školy alebo ním poverený pedagogický zamestnanec alebo odborný zamestnanec 
d) zabezpečí podmienky na fyzickú a psychickú bezpečnosť šikanovaného
a podľa potreby zabezpečí zdravotné ošetrenie,
e) zabezpečí šikanovanému bezodkladnú psychologickú pomoc a podporu,
f) zabezpečí šikanovanému podľa potreby, po porade s príslušným odborným zamestnancom, cielenú a systematickú podporu najmä prostredníctvom zariadenia poradenstva a prevencie, 
g) spolupracuje podľa potreby so Štátnou školskou inšpekciou, regionálnym úradom školskej správy alebo s Úradom komisára pre deti.
Vo vzťahu k účastníkom šikanovania riaditeľ školy alebo ním poverený pedagogický zamestnanec alebo odborný zamestnanec
h) zabezpečí účastníkom šikanovania podľa potreby individuálnu podporu
a poradenstvo na základe posúdenia školského podporného tímu, školského psychológa alebo psychológa zariadenia poradenstva a prevencie,
i) zabezpečí skupinovú intervenciu v spolupráci so školským podporným tímom alebo so zariadením poradenstva a prevencie,


j) zabezpečí skupinové činnosti s cieľom smerovania žiakov k pozitívnym postojom a hodnotám a k rozvíjaniu schopnosti identifikovať sociálno-patologické javy primerane ich veku, najmä v rámci realizácie preventívnych programov, triednických hodín, vyučovania prierezových tém, činností neformálneho vzdelávania.
[bookmark: _Toc69970927][bookmark: _Toc187921713]Čl. 6
Spolupráca so zákonným zástupcom a zástupcom zariadenia

1. Riaditeľ školy alebo ním poverený pedagogický zamestnanec alebo odborný zamestnanec pri rozhovore so zákonným zástupcom alebo so zástupcom zariadenia šikanovaného, šikanujúceho alebo účastníkov šikanovania vo veci šikanovania dbá na zachovanie dôvernosti informácií.
O rozhovore podľa odseku 1 vrátane informovania zákonného zástupcu alebo zástupcu zariadenia podľa čl. 4 ods. 3 písm. c), vyhotoví riaditeľ školy alebo ním poverený pedagogický zamestnanec alebo odborný zamestnanec zápis, z ktorého jedno vyhotovenie poskytne riaditeľ školy alebo ním poverený pedagogický zamestnanec alebo odborný zamestnanec zákonnému zástupcovi alebo zástupcovi zariadenia.
[bookmark: _Toc187921714]Čl. 7
Záverečné ustanovenie

Postupy a dokumenty školy v oblasti prevencie šikanovania, preverovania šikanovania a riešenia šikanovania sa zverejňujú aj vo forme prístupnej pre žiakov so zdravotným postihnutím a v jazykoch národnostných menšín národnostných škôl zaradených do siete škôl a školských zariadení Slovenskej republiky.
[bookmark: _Toc501620064][bookmark: _Toc508797886][bookmark: _Toc69970930][bookmark: _Toc187921715]Čl. 8
Zrušovacie ustanovenie

Zrušuje sa smernica č. 36/2018 k prevencii a riešeniu šikanovania detí a žiakov
v školách a školských zariadeniach.
[bookmark: _Toc187921716]Čl. 9
Účinnosť

Táto smernica nadobúda účinnosť 01.09.2026

